internet vaartha 152 Views
న్యూఢిల్లీ : బ్యాంక్‌ ఆఫ్‌ బరోడా ప్రభుత్వ రంగ బ్యాంకులో చోటుచేసుకున్న విదేశీ కరెన్సీ కుంభకోణానికి సంబంధించి కేంద్ర దర్యాప్తు సంస్థ సిబిఐ దేశ రాజధాని పరిసరాల్లోని పది ప్రాంతాల్లో ఏకకాలంలో తనిఖీలు నిర్వహించింది. బ్యాంక్‌ ఆఫ్‌ బరోడాలో ఆరువేల కోట్లు విదేశీ కరెన్సీ కుంభ కోణం చోటుచేసుకుంది. సిబిఐ అధికారప్రతినిది దేవ్‌ప్రీత్‌సింగ్‌ మాట్లాడుతూ తనిఖీలు ఈ కుంభ కోణంలోప్రమేయం ఉన్న కీలక నేతలు ప్రముఖుల ఇళ్లల్లో జరిగినట్లు వివరించారు. నగదురూపం లో 40 లక్షలు, రబ్బర్‌స్టాంపులు 44 వివిధ కంపెనీలకు చెందినవి, మరో 15 పాన్‌ కార్డులు స్వాధీనంచేసుకున్నామని తెలిపారు. అలాగే ఈ కేసుకు సంబంధించిన అనేకదస్త్రాలు, పెన్‌డ్రైవ్‌ లు, హార్డ్‌డిస్క్‌లు ఈ తనిఖీల్లో స్వాధీనం చేసు కున్నట్లు తెలిపారు. విదేశీ కరెన్సీలపరంగా చైనా, అమెరికా, యూరోప్‌,యునైటెడ్‌ అరబ్‌ ఎమిరేట్స్‌, నైజీరియా, హాంకాంగ్‌, శ్రీలంక వంటి దేశాలకు సంబంధించిన కరెన్సీని కూడ ఆస్వాధీనం చేసుకున్నట్లు తెలిపారు. ఇప్పటి వరకూ ఈకేసులో 8500 వరకూ విదేశీజమల లావాదేవీలు గుర్తించినట్లు తెలిపారు. 59 బ్యాంకు ఖాతాలు వివిధ సంస్థల తరపున వివిధ వస్తువ్ఞ లు, సాఫ్ట్‌వేర్‌ దిగుమతి చేసుకునేందుకు ఈ చెల్లింపులు జరిగాయి. ఇవన్నీ కూడా హాంకాంగ్‌ దుబా§్‌ులనుంచే జరిగాయి. మొత్తం 11 మంది వ్యక్తులు సంస్థలు ఈ కుంభకోణంలో ప్రమేయం ఉన్నట్లు తేల్చింది. సిబిఐ గత ఏడాది అక్టోబరు 9వ తేదీ కేసును నమోదుచేసింది. ఐపిసి, అవినీతి నిరోధక చట్టం పరిధిలో కేసులున మోదుచేసింది. అలాగే కుట్రపూరిత లావాదేవీలు, విశ్వాసాన్ని వం చించిన నేరాలకింద అభియోగాలు నమోదు చేసింది. మొత్తం 59 కరెంటు ఖాతాదారులపై ఈ కేసులు నమోదయింది. బ్యాంకు ఉద్యోగులు, ప్రైవేటు వ్యక్తులపై కూడా కేసు నమోదుచేసింది. బ్యాంక్‌ఆఫ్‌ బరోడా ఈ ఫిర్యాదుచేసింది. మొత్తం 59 కరెంటుఖాతా దారులు, గుర్తుతెలీని బ్యాంకు ఉద్యోగులు విదేశీ జమలు పంపించారని ఎక్కువగా హాంకాంగ్‌కే పంపించినట్లు తేలింది. సుమారు ఆరువేల కోట్లు అక్రమంగా, నిబంధనలకు విరు ద్ధంగా బ్యాంకింగ్‌ నిబంధనలకు వ్యతిరేకంగా ఈ చెల్లింపులు జరిగాయని సిబిఐ వెల్లడించింది. అంతకుముందు సిబిఐ 53 కేంద్రాల్లో తనిఖీలు చేసింది. ఢిల్లీ అశోక్‌విహార్‌ శాఖలో కూడా విస్తృత తనఖిలు చేసింది. ప్రతి లావాదేవీలో కూడా కనీ సం లక్ష డాలర్లకు లోపే ఉన్నాయి. అన్నింటినీ హాంకాంగ్‌కే జమ చేసినట్లు వెల్లడించింది. డిసెంబరు నెలలోనే బ్యాంక్‌ ఆఫ్‌ బరోడాకు చెందిన ఇద్దరు ఉద్యోగులపై ఛార్జిషీటు కూడా దాఖలు చేసింది. మొత్తం 59 మంది ఖాతా దారులు, బ్యాంకు అధికారులు సిబ్బంది, ఇతర ప్రైవేటు వ్యక్తులపై విచారణ వేగవంతం చేస్తామని సిబిఐ అధికార ప్రతినిధి వివరించారు.